|  |  |
| --- | --- |
| **C:\Documents and Settings\PC\Desktop\posvetila mladi zgodovinarji\logo\Logo_gimnazija.jpg** | |
| **ENG** | MEDNARODNO LETO SVETLOBE 2015 |
| ***VEČ SVETLOBE!*** | |

*“Ljubil bom svetlobo, ker mi kaže pot,*

*ampak prenesel bom tudi temo, ker mi pokaže zvezde.”*

*(Og Mandino)*

***Spoštovani mentorji in mentorice v nacionalni Unescovi mreži osnovnih in srednjih šol!***

***Vabimo Vas, da se pridružite nacionalnemu projektu***

***JEZIK – KULTURA IN TRADICIJA,***

***ki ga že 15. leto za slovensko mrežo Unescovih šol organizira Gimnazija Škofja Loka.***

*Tujejezični recital Jezik – kultura in tradicija bo potekal* ***7. novembra 2015****.*

*Projekt Jezik - kultura in tradicija poudarja pomen rabe tujih jezikov skupaj z rabo materinščine. Jezik je orodje za sporazumevanje, obenem pa se z jezikom učimo kulture naroda, spoznamo njegovo zgodovino in kulturno dediščino. S temi spoznanji širimo obzorja znanja in duha, našo toleranco do drugačnih, predvsem pa bogatimo svojo lastno izobrazbo.*

*Leto 2015 je Organizacija Združenih narodov razglasila za mednarodno leto svetlobe. Svetloba igra pomembno vlogo v našem vsakdanjem življenju in je ena od osnovnih znanosti v 21. stoletju. Svetloba je spremenila zdravstvo, omogočila je mednarodno komunikacijo preko interneta, in je še vedno ključnega pomena za povezovanje kulturnih, gospodarskih in političnih vidikov globalne družbe.*

*Tako ob mednarodnem letu svetlobe najavljamo tematiko z naslovom »Več svetlobe.«*

*Vaš prispevek v tujem jeziku ali v materinščini se lahko na različne načine navezuje na to tematiko: lahko se navežete na svetlobo, kot enega najbolj pomembnih elementov našega obstoja, kot naravno svetlobo, umetno svetlobo sproducirano z različnimi tehnologijami, svetlobo, ki nam pomaga videti v preteklost, vse do velikega poka, svetlobo, ki nam pomaga komunicirati z drugimi čutečimi bitji.*

*Tako kot lani tudi letos želimo, da bi bil recital umetniški dogodek v žlahtnem pomenu besede, to je interpretacija poezije v različnih jezikih, tudi v slovenščini, glasbe (manjši zbori, solisti, instrumentalisti) in plesa. Lahko pripravite tudi kakšen ustrezno kratek gledališki odlomek.*

*Dragi mentorji, spet vas opozarjam na omejitev, ki je za naš recital izredno pomembna, če ne želimo, da smo predolgi: največ dva prispevka (izjemoma več kratkih) oz. 4 do 7 minut na šolo. Prosimo, da upoštevate to omejitev pri pripravi vašega prispevka.*

*Datum recitala je petek, 7. novembra 2015, v Sokolskem domu v Škofji Loki. Več podrobnejših informacij boste dobili do konca oktobra 2015. Prijave zbiramo do 24. oktobra 2015 na naslov* [*ana.megusar1@guest.arnes.si*](mailto:ana.megusar1@guest.arnes.si) *, kjer navedite šolo, mentorja/e, nastopajoče, naslov posameznih točk in njihove avtorje ter dodajte kratek opis oz. besedilo, ki bi ga želeli slišati v napovedniku. Na voljo bo ozvočenje, računalnik in projektor ter klavir.*

*Veselimo se snidenja z vami v jesensko obarvani Škofji Loki.*

*Lep pozdrav,*

|  |  |
| --- | --- |
| *Ana Prevc Megušar, prof.*  *ASP Unesco koordinator* | *Jože Bogataj, prof.*  *ravnatelj* |

*Škofja Loka, 15. junij 2015*